《和路宣叔梅》
金朝·周昂

月底明肌粲寿阳，道人呼入竹西堂。安排腊味千钟酒，消破春风万斛香。

花鸟有情应见惜，蛾眉倾国故难藏。西湖骨朽东坡远，又为君诗恼一场。

作者简介：（?—1211）真定人，字德卿。年二十四进士擢第。调南和主簿。有异政。拜监察御史。以诗得罪，废谪十余年。起为隆州都军，以边功召为三司官。大安三年，权行六部员外郎，从完颜承裕军御蒙古。易州陷落时死难。